মুখ্যমন্ত্রীর ধমকের পর মা উড়ালপুল নিয়ে পুলিশের পক্ষ থেকে নেওয়া হল সিদ্ধান্ত

কলকাতা: বছরের শেষ দিনেই জানা যায় বছর শুরু হতেই প্রশাসনিক বৈঠক করবেন মুখ্যমন্ত্রী। সেই মত গতকাল অর্থাৎ বৃহস্পতিবার, ২ জানুয়ারি ২০২৫-এ নবান্নে প্রশাসনিক বৈঠক করেন মুখ্যমন্ত্রী। আর সেখান থেকেই পুলিশ প্রসাশনের বিরুদ্ধে কড়া মনোভাব প্রকাশ করতে দেখা যায় মুখ্যমন্ত্রীকে। পুলিশি নিষ্ক্রিয়তা এবং পুলিশি সিদ্ধান্ত নিয়ে তীব্র কটাক্ষ করেন তিনি। মা ফ্লাইওভারে প্রায় প্রতিদিনই দুর্ঘটনার খবর সামনে আসে, আর তারই প্রেক্ষিতেই পুলিশের পক্ষ থেকে বিবৃতি প্রকাশ করে বলা হয়, সন্ধ্যার পর মা উড়ালপুলে বাইক নিয়ে আর যাতায়াত করা যাবেনা। আর সেই নির্দেশের সমালোচনা করে মুখ্যমন্ত্রী গতকালের প্রশাসনিক বৈঠক থেকে পুলিশদের বলেন, ‘সন্ধ্যার পর মা উড়ালপুল বন্ধ করে দেওয়া হয়েছে। পুলিশের কেবল একটাই কাজ, বন্ধ করে দেওয়া।’ শুধুমাত্র তাই হয়, মুখ্যমন্ত্রী আরও বলেন, ‘কোনও ভিআইপি গেলে বাড়িঘর দোকানপাট সব বন্ধ করে দেয়। সেসব চালু রেখে কি করা যায় না? মা ফ্লাইওভার, এজেসি বোস রোডে ঘণ্টায় ৪০ কিলোমিটার গতিবেগ বেধে দিতে হবে। ফাঁকা জায়গা ব্লক করতে হবে যাতে কেউ গাড়ি না ঘোরাতে পারেন।’

আরও পড়ুন: অবাধ্য সন্তানকে উচ্ছেদ করা যাবে সম্পত্তি থেকে, জানাল সুপ্রিম কোর্ট

শুধুমাত্র তাই নয়, মুখ্যমন্ত্রী আরও বলেন , ‘কোনও ভিআইপি গেলে বাড়িঘর দোকানপাট সব বন্ধ করে দেয়। সেসব চালু রেখে কি করা যায় না? মা ফ্লাইওভার, এজেসি বোস রোডে ঘণ্টায় ৪০ কিলোমিটার গতিবেগ বেধে দিতে হবে। ফাঁকা জায়গা ব্লক করতে হবে যাতে কেউ গাড়ি না ঘোরাতে পারেন।’

মুখ্যমন্ত্রীর এই ধমকের পরেই নড়েচড়ে বসল পুলিশ প্রশাসন। রাতারাতি উঠে গেল মা উড়ালপুল নিয়ে নিষেধাজ্ঞা। পুলিশের পক্ষ থেকে আগে জানানও হয়েছিল সন্ধ্যে বেলা থেকে মা উড়ালপুলে যাওয়া যাবেনা বাইক নিয়ে। কিন্তু আজই কলকাতা পুলিশের তরফ থেকে জানানও হল, এবার থেকে দিন-রাত মা উড়ালপুলের উপর দিয়ে যেতে পারবে বাইক। তবে মানতে হবে কিছু শর্ত। বাইকের গতি নিয়ন্ত্রণে রাখতে হবে, আর যদি বিধিভঙ্গ হয় তাহলেই দিতে হবে জরিমানা।

দেখুন অন্য খবর