সাতসকালে ফের মা ফ্লাইওভারে দুর্ঘটনা!

কলকাতা: আতঙ্কের আরেক নাম মা ফ্লাইওভার (Maa Flyover) বলাই যায়। কারণ হামেসাই সেখানে দুর্ঘটনা ঘটে। ফের মা ফ্লাইওভারে ঘটল দুর্ঘটনা। সোমবার সাতসকালে নিয়ন্ত্রণ হারিয়ে মা উড়ালপুলে (Maa Flyover) উল্টে গেল একটি বাইক। ঘটনায় গুরুত্বর আহত দুই। তাদের তড়িঘড়ি ভর্তি করা হয় হাসপাতালে।

আরও পড়ুন: ‘বিরাট কোহলি ওকে ক্ষমা করে দিক’ ছেলের গ্রেফতারিতে কাতর আর্জি মায়ের

ঘটনার তদন্তে নেমে পুলিশ জানতে পারে মা ফ্লাইওভারের উপর দিয়ে বাইকটি দ্রুত গতিতে যাচ্ছিল। জানা যাচ্ছে, তরুণী অ্যাপের মাধ্যমে বুক করেছিল বাইক। জানা যাচ্ছে, তিনি পরীক্ষা দিতে যাচ্ছিলেন। বাইকের গতি দ্রুত থাকায় নিয়ন্ত্রণ হারিয়ে বাইকটি উল্টে যায়। গার্ডওয়ালে সজরে ধাক্কা মারে বাইকটি, যার জেরে তরুণীর মাথা থেকে হেলমেটটি ফ্লাইওভার থেকে নীচে পড়ে যায়।

ঘটনায় বাইকের সামনের অংশ দুমড়ে মুচড়ে যায় বলে জানা যাচ্ছে। ঘটনার খবর পেয়ে সেখানে উপস্থিত হয় পুলিশ। তারপরেই দুজনকে উদ্ধার করে নিয়ে যাওয়া হয় এসএসকেএম হাসপাতালে। খবর দেওয়া হয় তরুণীর পরিবারকে। ঘটনায় আহত একজনকে ইতিমধ্যেই স্থানান্তরিত করা হয়েছে রুবি জেনারেল হাসপাতালে।

দেখুন অন্য খবর